Berdeng layagan

An berdeng layagan (Iguana iguana), bisto man sa apod na American iguana o an ordinaryong berdeng iguana, sarong dakula, arboreal, kadaklan herbiboro na species nin tukô kan genus na Iguana. Sa parati, an hayop na ini inaapod sanang layagan. An berdeng iguana yaon sa sarong mahiwas na heograpikong lugar; ini tubong gikan sa habagatan kan Brazil asin Paraguay sagkod sa norte kan Mehiko.

Sarong herbiboro, ini nakaadaptar na gayo sa paghiro asin osmoregulasyon bilang resulta kan saiyang pagkakan. Nagdadakula ini sagkod sa 1.7 m (5.6 piye) an laba poon sa payo sagkod sa ikog, dawa ngani an nagkapirang ispesimen nagdakula nin sobra sa 2 m (6.6 piye) na may gabat sa hawak na abot sa 9 kg (20 lb).